 Tallaabooyinka iyo dhaqamada noocan ah, waa kuwo uu diidayo Damiirka aadamaha iyo caqliga saliimka ahi, laakiin waa hab- dhaqanka siyaasiyiinta Somaliland ee aan damiirka lahayn, kuwaas oo ku dul loolamaya dadkooda dhibaataysan ee u baahan xiligan gurmadka dad iyo duunyaba, balse waxay u muuqataa in loolanka iyio xafiiltanka kursi jacaylku ilawsiiyay wax badan, isla markaana ay sabab u tahay inuu damiirkoodu siiyo inay dadkii iyo xoolihii gurmadka u baahnaa ku dul loolamaan iyagoo wata gaadiidka ugu qaalisan ee masuuliyiinta xiligan iyo madaxda Somaliland isugu faanaan, isla markaana waxa hubaal ah in kharashyada ku baxa safarada sidan oo kale ah iyo xafladaha ay isku daawadaan masuuliyiinta xukuumaddu ee inta baddan Hargeysa lagu qabto ay wax badan ka tari lahaayeen dhibaatooyinka dhaqaalle ee dalka ka jira duruufaha Aabaaraha ku habsaday dalka ka dhashay ee saamayeeyay nolosha Miyi iyo magaaloba. 